تئز-تئز ایشدن سونرا چالیشما‌لار کیشی‌لرده کئچل‌لشمه ریسکینی ایکی دفعه آرتیریر. سونگ یونگ وان اونیورسیته سی نین کره-لی تدقیقاتچی‌لاری بو نتیجه‌یه گلیب‌لر.
تدقیقاتین نتیجه‌لرینی "مدیکال دیلی" درج ائدیب.
تدقیقاتچی‌لار 2013-جو ایلدن 2017-جی ایلدک 13،4 مین کیشی اوزرینده موشاهیده آپاریب‌لار. اونلار سیناق‌دان کئچن‌لری اوچ قروپا بؤلوب‌لر. بیرینجی قروپ هفته‌ده 40 ساعت، ایکینجی- 52 ساعتا کیمی، اوچونجو- 52 ساعت‌دان آرتیق ایشلییردی. همچنین ایش قرافیکی، یاش، تحصیل، عائله وضعیتی، ضررلی وردیش‌لر و باشقا فاکتورلارین دا نتیجه‌یه تأثیری نظره آلینیردی.
متخصص‌لرین فیکرینه گؤره، هفته‌ده 52 ساعت‌دان آرتلق ایشله‌ین کیشی‌لر کئچل لشمه‌دن ایکی دفعه داها آرتیق اذیت چکیرلر.
نتیجه‌لره گؤره آرتیق ایشلمه زامانی یارانان استرس باش دریسینده هورمونال دییشیک‌لیک‌لر یارادا بیلر. بو دا ساچ فولیکول‌لاری‌نین اینکیشافی‌نین ضعیفلمه‌سینه سبب اولور.
کیشی‌لرده کئچللشمه‌نین ایلک سیمپتوم‌لاری 20 - 30 یاش آراسیندا اؤزونو بیروزه وئریر. بونا گؤره ده متخصص لر اونلارا ایش ساعت‌لاری‌نین میقدارینا دقت ائتمه‌یی مصلحت گؤرورلر.
